คุณคะ คือหนูกินยาคุมแบบ28เม็ดไปเมื่อเดือน มีนาคม พอกินครบถึงเม็ดสีขาว หนูไม่ได้กินทั้ง7เม็ด พอประจำเดือนมา หนูเริ่มกินยาคุมแผงใหม่แบบ21เม็ด (ประจำเดือนมาหนูเริ่มกินยาคุม21เม็ด เม็ดแรกเลยค่ะ) หนูอยากทราบว่ามีผลต่อประสิทธิภาพของยาคุม และมีผลต่อการตั้งครรภ์มากน้อยแค่ไหนคะ
สวัสดีค่ะ หากทานยาคุมกำเนิดชนิด 28 เม็ด แนะนำให้ทานให้ครบ 28 เม็ดก่อนที่จะเริ่มทานยาคุมแผงใหม่ หรืออาจทานเม็ดฮอร์โมนให้ครบ ซึ่งหากมีเม็ดที่เป็นฮอร์โมน 21 เม็ด ก็ให้ทานให้ครบ 21 เม็ด แล้วเว้นระยะไป 7 วันก่อนที่จะเริ่มทานยาคุมแผงใหม่ ไม่ควรเริ่มทานเมื่อมีประจำเดือนมา เพราะโดยปกติ ประจำเดือนก็จะเริ่มมาเมื่อเว้นระยะการทานยาไปได้ 2-4 วัน เพราะหากเริ่มทานยาคุมกำเนิดแผงใหม่เร็ว ระยะห่างระหว่างรอบประจำเดือนก็จะสั้นลง และหากทำเช่นนี้ไปเรื่อยๆ ประจำเดือนอาจขาดหายไปได้ส่วนประสิทธิภาพในการป้องกันการตั้งครรภ์นั้น จะไม่ได้ลดลง โดยจะช่วยป้องกันการตั้งครรภ์ได้มากกว่า 99% ค่ะ